**איירפודס פרו** (באנגלית**: AirPods Pro**) הן אוזניות בלוטות' אלחוטיות היושבות בתוך האוזן שתוכננו על ידי אפל, והוצגו לראשונה ב-30 באוקטובר 2019.   הן האוזניות האלחוטיות ברמת הביניים של אפל, הזמינות לצד ה- AirPods ברמת הבסיס וה- AirPods Max ברמת הפרימיום.

הדור הראשון של AirPods Pro משתמש בשבב H1, שנמצא גם בדור השני של ה-AirPods ברמת הבסיס. תוספות בולטות כוללות ביטול רעשים אקטיבי, מצב שקיפות, התאמת פרופיל תדר אוטומטית, עמידות למים בתקן IPX4, נרתיק טעינה התומך בטעינה אלחוטית וקצוות סיליקון הניתנות להחלפה. 

בספטמבר 2022 הכריזה אפל על הדור השני של האיירפודס פרו. הדור החדש משלב את שבב H2, וקישוריות בלוטות' 5.3, איכות צליל משופרת ויכולות ביטול רעשים, חיי סוללה ארוכים יותר, מחוות התאמת עוצמת הקול, תמיכה במעקב אחר Find My, מספקים תאימות למטענים של Apple Watch וסיליקון בגודל קטן במיוחד. העדכון בשנת 2023 הוסיף עמידות לאבק IP54, תמיכה באודיו נטול אובדן בשילוב עם Apple Vision Pro ונרתיק טעינה בתקן USB-C .

דגמים
-----

### דור ראשון

אפל הכריזה על AirPods Pro ב-28 באוקטובר 2019, והוציאה אותם יומיים לאחר מכן ב-30 באוקטובר 2019.  הם כוללים תכונות של איירפודס סטנדרטיים, כמו מיקרופון שמסנן רעשי רקע, מדי תאוצה, חיישנים אופטיים שיכולים לזהות לחיצות על הגבעול ועל האוזן, והשהייה אוטומטית של השמע כשהן נשלפות מהאוזניים. 

האיירפודס פרו משתמשים בשבב H1 שנמצא גם בדור השני והשלישי של האיירפודס, התומך ב "היי סירי", הפעלת העוזרת האישית של אפל בדיבור. יש להן ביטול רעשים אקטיבי, המתבצע על ידי מיקרופונים המזהים סאונד חיצוני ורמקולים המפיקים "אנטי רעש". ניתן לכבות את ביטול הרעשים הפעיל או לעבור ל"מצב שקיפות" שעוזר למשתמשים לשמוע את הסביבה. ניתן להחליף מצבי ביטול רעשים גם ב-iOS או על ידי צביטה של גבעולי ה-AirPods באמצעות חיישן הכוח. 

שבב H1 מוטבע במערכת ייחודית במודול חבילה (SiP) הכולל מספר רכיבים נוספים, כגון מעבד האודיו ומדדי תאוצה. 

חיי הסוללה מדורגים כשווים לדור השני של האיירפודס ברמת הבסיס המחזיקות כחמש שעות, אך ביטול רעשים או מצב שקיפות מפחיתים אותו ל-4.5 שעות בגלל העיבוד הנוסף.  מארז הטעינה מספק 24 שעות של זמן האזנה כולל כמו מארז ה-איירפודס הרגיל. הוא כולל גם תאימות לטעינה אלחוטית בתקן Qi.  באוקטובר 2021, אפל עדכנה את מארז הטעינה המצורף עם MagSafe.  כמו האיירפודס, גם האיירפודס פרו ספגו ביקורת על חיי הסוללה שלהם. 

 הדור הראשון של איירפודס פרו במארז הטעינה שלהם
האיירפודס פרו מגיעות עם ארבעה גדלים של קצות סיליקון, כולל הסט הבינוני המורכב על האוזנייה. ניתן לבדוק בעזרת ה-iOS את גודל הסיליקון המתאים לאוזן באופן אישי בעזרת פונקציית ה Ear Tip Fit Test שבודקת את ההתאמה כדי לקבוע איזה גודל מספק את האיטום והביצועים האקוסטיים הטובים ביותר כדי להבטיח התאמה נכונה.  החל בתחילת 2020, אפל החלה למכור תחליפי סיליקון עבור האיירפודס פרו באתר האינטרנט שלהם. 

עם iOS 14 ו- iPadOS 14, אפל הוסיפה מצב שמע מרחבי שנועד לדמות צליל היקפי 5.1. אפליקציות נתמכות כוללות את Apple TV, Disney+, HBO Max ו- Netflix.   אודיו מרחבי דורש אייפון או אייפד עם מעבד Apple A10 או חדש יותר.  tvOS 15 הביא אודיו מרחבי ל- Apple TV 4K. 
 
iOS 14 גם הוסיפה את היכולת להחיל התאמות של אוזניות למצב שקיפות, מה שאפשר לאיירפודס פרו לפעול כמכשירי שמיעה ראשוניים.  באוקטובר 2021, התווסף מצב חיזוק שיחה חדש כהתאמה אישית של מצב השקיפות הרגיל. מצב זה מגביר את הקולות מעל רעשי רקע ומוזיקה. 

### דור שני

הדור השני של האיירפודס פרו הוכרז באירוע מדיה של אפל ב-7 בספטמבר 2022, ושוחררו ב-23 בספטמבר 2022. הם משתמשים בשבב H2 מעודכן עם קישוריות בלוטות' 5.3, וכוללים איכות צליל משופרת וביטול רעשים וחיי סוללה ארוכים יותר. הם כוללים גם קצות סיליקון בגודל קטן במיוחד, ותמיכה בהחלקה למעלה ולמטה כדי לכוונן את עוצמת הקול מהאוזניות עצמן. קצות הסיליקון תואמות פיזית לאיירפודס פרו מהדור הראשון מכיוון שהם משתמשים באותו מחבר, אך אפל מציינת כי קצות הסיליקון מהדור השני משתמשות ברשת פחות צפופה וממליצה לא לערבב ביניהם לצורך עקביות אקוסטית.  

מארז הטעינה כולל את שבב Apple U1 התומך ב- Find My , וכולל רמקול לאיתור ועדכוני סטטוס. בנוסף למטענים Lightning ו- MagSafe, הוא תואם גם למטענים של אפל ווטש. בנוסף לצד המארז נוספה גם לולאת שרוך.  

בספטמבר 2023, אפל עדכנה את הדור השני של האיירפודס פרו עם עמידות משופרת לאבק IP54, שבב H2 מעודכן התומך בפס 5 GHz לשמע נטול אובדן עם ה- Apple Vision Pro, ונרתיק טעינה עם יציאת USB-C במקום מחבר ליטנינג.   ב-iOS 17 ואילך, אפל עדכנה כמה פונקציות חדשות עבור דגם הדור השני (שני סוגי המחברים): "שמע אדפטיבי" משלב באופן דינמי בין שקיפות לביטול רעשים אקטיבי כדי להתאים את חוויית בקרת הרעש בזמן שהמשתמש עובר בין שינוי סביבות ואינטראקציות לאורך היום; לחיצה על האוזנייה כדי לענות/להשתיק/לסיים שיחה; "עוצמת קול מותאמת אישית" משתמש בלמידה חישובית כדי לכוונן את חווית ההנאה מהתוכן בהתבסס על העדפות המשתמש לאורך זמן והסביבה; "מודעות לשיחה" מוריד אוטומטית את עוצמת הקול של מה שהמשתמש מאזין לו, מפחית רעשי רקע ומשפר את האודיו הקולי אם המשתמש מתחיל לדבר עם מישהו בקרבת מקום.

תאימות
------

תמיכה ב-AirPods Pro נוספה ב- iOS 13.2, watchOS 6.1, tvOS 13.2 ו- macOS Catalina 10.15.1.   הם תואמים לכל מכשיר שתומך ב- בלוטות', כולל מכשירי ווינדוז ו- אנדרואיד, אם כי תכונות מסוימות כגון מעבר אוטומטי בין מכשירים  זמינות רק במכשירי אפל המשתמשים בשירות ה-iCloud שלה.

תבנית:AirPods technical specifications

ראה גם
------

* אוזניות של אפל
	+ האוזניות של אפל
	+ איירפודס
	+ איירפודס מקס
* גוגל פיקסל באדס
* סמסונג גלקסי באדס

הערות שוליים
------------

קישורים חיצוניים
----------------

* אתר האינטרנט הרשמי של AirPods Pro – official site


1. ↑  Axon, Samuel (28 באוקטובר 2019). "Apple announces AirPods Pro". *Ars Technica*. ארכיון מ-14 בינואר 2020. נבדק ב-28 באוקטובר 2019. `{{cite web}}`:  (עזרה)
2. ↑  Welch, Chris (28 באוקטובר 2019). "Apple announces AirPods Pro with noise cancellation, coming October 30th". *The Verge*. ארכיון מ-13 בדצמבר 2019. נבדק ב-28 באוקטובר 2019. `{{cite web}}`:  (עזרה)
3. 1 2 3  "AirPods Pro". *Apple* (באנגלית אמריקאית). ארכיון מ-29 באוקטובר 2019. נבדק ב-2019-10-29. `{{cite web}}`:  (עזרה)
4. 1 2  Mihalcik, Carrie. "AirPods Pro are $249, might actually fit in your ears and available Oct. 30". *CNET* (באנגלית). ארכיון מ-29 באוקטובר 2019. נבדק ב-2019-10-29. `{{cite web}}`:  (עזרה)
5. ↑  Dube, Belinda (2020-03-11). "Advanced System in Package Technology in the Apple AirPods Pro" (PDF). *System Plus Consulting* (באנגלית). ארכיון (PDF) מ-15 בנובמבר 2022. נבדק ב-2021-01-06. `{{cite web}}`:  (עזרה)
6. 1 2 3  Lee, Dami (2019-10-28). "Apple releases iOS 13.2 with support for AirPods Pro and iPhone 11 Deep Fusion". *The Verge* (באנגלית). ארכיון מ-29 באוקטובר 2019. נבדק ב-2019-10-29. `{{cite web}}`:  (עזרה)
7. ↑  "AirPods Pro Now Available With MagSafe Charging Case for Same $249 Price". *MacRumors* (באנגלית). 18 באוקטובר 2021. ארכיון מ-23 באוקטובר 2021. נבדק ב-2021-10-18. `{{cite web}}`:  (עזרה)
8. ↑  Eadicicco, Lisa. "Samsung is launching a new pair of wireless earbuds, and it sounds like they will have one big advantage over Apple's AirPods". *Business Insider*. ארכיון מ-25 בדצמבר 2021. נבדק ב-2020-02-11. `{{cite web}}`:  (עזרה)
9. ↑  Statt, Nick (2020-04-15). "Apple now sells AirPods Pro tip replacements on its website". *The Verge* (באנגלית). ארכיון מ-16 באפריל 2020. נבדק ב-2020-04-16. `{{cite web}}`:  (עזרה)
10. ↑  "Which Apple Devices and Video Services Support 'Spatial Audio' on AirPods Pro?". *Lifehacker Australia* (בAustralian English). 2020-09-16. ארכיון מ-22 בדצמבר 2021. נבדק ב-2020-09-21. `{{cite web}}`:  (עזרה)
11. ↑  Miller, Chance (18 באוגוסט 2021). "Netflix now rolling out Spatial Audio support on iPhone and iPad". 9 to 5 Mac. ארכיון מ-4 בספטמבר 2021. נבדק ב-4 בספטמבר 2021. `{{cite web}}`:  (עזרה)
12. ↑  "Listen with spatial audio for AirPods Pro". *Apple Support* (באנגלית). ארכיון מ-3 באוקטובר 2020. נבדק ב-2020-09-21. `{{cite web}}`:  (עזרה)
13. ↑  Espósito, Filipe (2021-06-16). "Comment: tvOS 15 is a small update, but it brings two important new features to Apple TV". *9to5Mac* (באנגלית אמריקאית). ארכיון מ-25 בדצמבר 2021. נבדק ב-2021-06-24. `{{cite web}}`:  (עזרה)
14. ↑  Bailey, Abram. "AirPods Pro Become Hearing Aids in iOS 14". *Hearing Tracker*. ארכיון מ-25 בינואר 2021. נבדק ב-24 בנובמבר 2020. `{{cite web}}`:  (עזרה)
15. ↑  Campbell, Ian Carlos (2021-10-06). "AirPods Pro can help you hear conversations better after recent firmware update". *The Verge* (באנגלית אמריקאית). ארכיון מ-7 באוקטובר 2021. נבדק ב-2021-10-07. `{{cite web}}`:  (עזרה)
16. ↑  "Apple Explains Why Second-Generation AirPods Pro Ear Tips Are Incompatible With Original AirPods Pro". *MacRumors* (באנגלית). 22 בספטמבר 2022. ארכיון מ-24 בספטמבר 2022. נבדק ב-2022-09-24. `{{cite web}}`:  (עזרה)
17. ↑  "Apple says old and new AirPods Pro ear tips are incompatible because of mesh density". *The Verge* (באנגלית אמריקאית). 23 בספטמבר 2022. ארכיון מ-24 בספטמבר 2022. נבדק ב-2022-09-24. `{{cite web}}`:  (עזרה)
18. ↑  Welch, Chris (2022-09-07). "Apple's new AirPods Pro can cancel twice as much noise". *The Verge* (באנגלית). ארכיון מ-7 בספטמבר 2022. נבדק ב-2022-09-07. `{{cite web}}`:  (עזרה)
19. ↑  "Apple announces the next-generation of AirPods Pro". *Apple Newsroom* (באנגלית אמריקאית). ארכיון מ-7 בספטמבר 2022. נבדק ב-2022-09-07. `{{cite web}}`:  (עזרה)
20. ↑  Welch, Chris (2023-09-12). "Apple is switching the AirPods Pro charging case to USB-C". *The Verge* (באנגלית אמריקאית). נבדק ב-2023-09-12.
21. ↑  "Apple Explains Why Only USB-C AirPods Pro Support Lossless Audio With Vision Pro". *MacRumors* (באנגלית). 2023-09-22. נבדק ב-2023-09-28.
22. ↑  "iOS 17". *Apple*. נבדק ב-4 בנובמבר 2023. `{{cite web}}`:  (עזרה)
23. ↑  "Do AirPods Work Well on Android Devices?". *MacRumors* (באנגלית). 19 בינואר 2022. `{{cite web}}`:  (עזרה)